**

*AIZKRAUKLES NOVADA PAŠVALDĪBA*

*Reģ. Nr.90000074812*

*Lāčplēša iela 1A, Aizkraukle, Aizkraukles nov., LV-5101, tālr. 65133930, e-pasts dome@aizkraukle.lv, www.aizkraukle.lv*

*Aizkrauklē*

*27.05.2025. ANP/2.1.8/25/17*

*CENU APTAUJA*

*“Laivošanas maršrutu kartogrāfiskā materiāla un bukletu izstrāde, druka un piegāde*

*projektā “Ilgtspējīga ūdens tūrisma veicināšana Lietuvas-Latvijas pārrobežu reģionā, iesaistot vietējos uzņēmējus un kopienas” (WaterTour) LL-00134.*

*(Aktivitātes D.2.2.4. un D.2.2.5.)”*

Identifikācijas Nr. ANP/2.1.8/25/17

1. **Informācija par pasūtītāju:**

|  |  |
| --- | --- |
| **Nosaukums** | Aizkraukles novada pašvaldība |
| **Reģistrācijas numurs** | 90000074812 |
| **Juridiskā adrese** | Lāčplēša iela 1A, Aizkraukle, Aizkraukles nov., LV-5101 |
| **Preces piegādes adrese** | 1905. gada iela 7, Koknese, Aizkraukles novads, Latvija, LV-5113 |
| **Cenu aptaujas nosaukums** | *“Cenu aptauja par laivošanas maršrutu kartogrāfiskā materiāla un bukletu izstrādi un druku. LL-00134 "Ilgtspējīga ūdens tūrisma veicināšana Lietuvas-Latvijas pārrobežu reģionā, iesaistot vietējos uzņēmējus un kopienas" (WaterTour) ietvaros.” (Aktivitātes D.2.2.4. un D.2.2.5.)* |
| **Cenu aptaujas ID numurs** | ANP/2.1.8/25/17 |
| **Iepirkuma metode** | Cenu aptauja saskaņā 2025.gada 23. janvāra Aizkraukles novada domes iekšējās kārtības noteikumiem Nr.2025/4 “Iepirkumu organizēšanas kārtība Aizkraukles novada pašvaldībā” |
| **Kontaktpersona** | Sintija Sniedzīte, projektu vadītāja;  Lauma Āre, Tūrisma nodaļas vadītāja vietniece. |
| **Kontaktinformācija** | [sintija.sniedzite@aizkraukle.lv](mailto:sintija.sniedzite@aizkraukle.lv), +371 28302224;  [lauma.are@aizkraukle.lv](mailto:lauma.are@aizkraukle.lv), [+371 23379557](tel:+371%2023379557). |

1. **Informācija par tirgus izpēti:**
   1. Pakalpojums tiek iepirkts Interreg V-A Latvijas–Lietuvas pārrobežu sadarbības programmā 2021.‒2027. gadam projekta "Ilgtspējīga ūdens tūrisma veicināšana Lietuvas-Latvijas pārrobežu reģionā, iesaistot vietējos uzņēmējus un kopienas" (WaterTour) LL-00134 ietvaros.
2. **Tirgus izpētes priekšmets:**
   1. Laivošanas maršrutu kartogrāfiskā materiāla un bukletu izstrāde, druka un piegāde.
   2. Pakalpojuma izpildes termiņš – 2 mēneši no līguma noslēgšanas brīža.
3. **Piedāvājuma noformēšana un iesniegšana:**
   1. Pretendentam jāiesniedz Pasūtītājam piedāvājums: Pieteikuma forma un Finanšu piedāvājums (2.pielikums).
   2. Pretendenti piedāvājumus (Pieteikuma formu un finanšu piedāvājumu - 2.pielikums) var iesniegt līdz **2025. gada 17. jūnijam** nosūtot to elektroniski uz e-pasta adresi: [sintija.sniedzite@aizkraukle.lv](mailto:sintija.sniedzite@aizkraukle.lv).
   3. Piedāvājumam jāatbilst šajā instrukcijā un Tehniskajā specifikācijā noteiktajām prasībām.
   4. Piedāvājumā jānorāda piedāvātā cena *euro* bez pievienotās vērtības nodokļa (turpmāk – PVN). Cenā jāierēķina visi ar pakalpojuma sniegšanu saistītie izdevumi.
4. **Līguma slēgšana un apmaksas kārtība:**
   1. Pasūtītājs slēgs ar izraudzīto Pretendentu līgumu, pamatojoties uz Pretendenta piedāvājumu.
   2. Samaksu par pakalpojumu Pasūtītājs veic 10 (desmit) darba dienu laikā pēc nodošanas – pieņemšanas akta parakstīšanas par pilnīgu pakalpojuma izpildi un atbilstoša rēķina saņemšanas.
5. **Iesniegto piedāvājumu vērtēšanas kritērijs:**
   1. Piedāvājumu vērtēšanas kritērijs: zemākā cena *euro* bez PVN
   2. Līguma slēgšanas tiesības tiks piešķirtas pretendentam, kas iesniegs piedāvājumu ar zemāko cenu *euro* bez PVN.
   3. Ja diviem pretendentiem piedāvātā cena ir vienāda, Pasūtītājs izvēlēsies pretendentu ar lielāku pieredzi pakalpojuma sniegšanā.
   4. Ja Pretendenta piedāvājums neatbilst šai instrukcijai un Tehniskajai specifikācijai, Pretendenta piedāvājums var tikt noraidīts.

*Pielikumā:*

* + - 1. *Tehniskā specifikācija;*
      2. *Pieteikuma forma un finanšu piedāvājuma.*

|  |  |  |  |  |
| --- | --- | --- | --- | --- |
| #PARAKSTITAJA1\_AMAtS# |  |  | Gvido Liepiņš |  |

*Sintija Sniedzīte*

[*sintija.sniedzite@aizkraukle.lv*](mailto:sintija.sniedzite@aizkraukle.lv)

**PIELIKUMI**

1. **Pielikums – *Tehniskā specifikācija***

**TEHNISKĀ SPECIFIKĀCIJA**

**Laivošanas maršrutu kartogrāfiskā materiāla un bukletu izstrāde, druka un piegāde**

**projektā “Ilgtspējīga ūdens tūrisma veicināšana Lietuvas-Latvijas pārrobežu reģionā, iesaistot vietējos uzņēmējus un kopienas” (WaterTour) LL-00134.**

Identifikācijas Nr. ANP/2.1.8/25/17

1. **Kartes mērķis un uzdevumi**
   1. Mērķis: Pašvaldība plāno izstrādāt un izdrukāt divus tūrisma informācijas bukletus, kuros iekļauta gan **kartogrāfiskā**, gan **tekstuālā informācija** par upju maršrutiem.
   2. Mērķauditorija – vietējie un ārvalstu tūristi, aktīvās atpūtas cienītāji, ģimenes un tūrisma pakalpojumu sniedzēji.
   3. Kartes dizaina prasības:

* Kartes jāizstrādā vienotā, gaumīgā dizainā un tāda, lai tās lietotājs spēj ātri un ērti tajā orientēties, izstrādē ietverot visu nepieciešamo informāciju.
* Dizains jāsaskaņo ar esošās mājaslapas [upesoga.lv](http://upesoga.lv) vizuālo identitāti, lai kartes veidotu vienotu komplektu ar pārējo informatīvo materiālu.
* Pēc līguma noslēgšanas Pasūtītājs nodrošinās esošā dizaina paraugu;
* Šis dizains jāizmanto kā pamats kartes izstrādei, pieļaujot tikai iepriekš saskaņotas un nebūtiskas izmaiņas.
* Kartēs aptveramā teritorija.
* Buklets – Daugavas upei:

Daugavas upe no Dunavas pagasta Jēkabpils novadā līdz Skrīveru pagastam Aizkraukles novadā (to ietverot).

* Buklets – Susejas un Mēmeles upēm:
* Susejas upe no Aknīstes pagastam Jēkabpils novadā līdz Mazzalves pagastam Aizkraukles novadā (to ietverot);
* Mēmeles upe no Kvetkai ciema Lietuvā līdz Mēmeles ietekai Lielupē Bauskas novadā.
  1. Uzdevumi:
     1. Sagatavot vizuāli pievilcīgu un informatīvu karti ar:
* informāciju par upēm;
* ūdens tūrisma maršrutiem;
* pakalpojumu sniedzējiem;
* padomiem laivošanai;
* citu Pasūtītāja sniegtu, tēmai atbilstošu informāciju.
  + 1. Nodrošināt dizainu, kas ir:
* vizuāli interesants;
* emocionāli saistošs;
* tēmai un mērķauditorijai atbilstošs;
* estētiski gaumīgs.
  + 1. Visu nepieciešamo saturu (teksti, fotogrāfijas, informācija par objektiem un pakalpojumiem) nodrošina Pasūtītājs.

1. **Saturs**
   1. Kartogrāfiskā informācija:

* Precīzas, pārskatāmas upju kartes ar maršrutu līnijām;
* Kartogrāfiskais materiāls/i ar iespējami lielāko mērogu 1:100 000, ar iespējamiem izņēmumiem atsevišķos gadījumos izmantot 1:200 000 mērogu, lai būtu pēc iespējas labāka upju un maršrutu pārskatāmība;
* Attiecībā par informāciju kartēs, jāizveido kartes leģenda un visas citas atbilstošas darbības. Jāizveido kartes leģenda, kas izskaidro lietotos apzīmējumus un piktogrammas;
* Tiek nodrošināta visu maršrutu ģeoorientācija, atlikšana kartē;
* Maršruti un citi informācija kartē jāiezīmē tādā veidā, lai tie nenosegtu kartē atainoto pamatinformāciju;
* Informācijai kartē jābūt atbilstošai situācijai dabā, izmantotie dati nedrīkst būt novecojuši;
* Kartes mērogiem jābūt pielāgotiem izdevuma lielumam;
* Norādīti:
* Publiski pieejamie piekļuves punkti;
* Attālumi (km);
* Piestātnes, laivu ielaišanas/izcelšanas vietas;
* Apskates objekti un infrastruktūra (naktsmītnes, ēdināšana, atpūtas vietas);
* Bīstamās vietas (straujteces, aizsprosti, tilti);
* Kartes mērogiem jābūt pielāgotiem izdevuma lielumam;
* Aizsargjosla un darbību ierobežojumi Pļaviņu HES tuvumā (informāciju nodrošina pasūtītājs).
  1. Tekstuālā informācija
* Upes īss apraksts (dabas, kultūras, vēsturiskās vērtības);
* Ieteikumi un drošības padomi;
* Pieejamie pakalpojumi (laivu noma, u.c.);
* Kartes maketi jāsagatavo trīs valodās – latviešu, lietuviešu, angļu, t.i., katrai valodai savs izdevums.
* Pasūtītājs nodrošina visu kartes tekstuālo informāciju 3 valodās (LV, LT, ENG);
* Sagatavot maketus atbilstoši šādām prasībām:
* Maketa tehniskā specifikācijas poligrāfijas drukas vajadzībām;
* Drukas fails (PDF, CMYK);
* E-versijas ievietošanai interneta vidē (PDF);
* Dizaina materiāls, kuru iespējams pašiem rediģēt.
  1. Dizaina vadlīnijas
* Kartes dizainam jābūt veidotam ainavorientācijā ar kartes formātam atbilstošu mērogu;
* Kartes dizainam un maketiem jābūt sakārtotiem pārskatāmā un pievilcīgā veidā, ieteicams lietot dizaina elementus, kas raisa emocijas un uzrunā ceļotājus;
* Kartes dizains attēlo materiāla būtību, ietver fotogrāfijas un / vai zīmētas vai grafiskas ilustrācijas, kartes nosaukumu, logo saskaņā ar Programmas vizuālās identitātes vadlīnijām, noderīgu informāciju u.c. informāciju, ko iesniedz Pasūtītājs;
* Fotogrāfijas iesniedz Pasūtītājs, jāparedz to apstrāde, pēc nepieciešamības vairākkārtēja;
* Karte jāpapildina ar sagatavotiem simboliem, piktogrammām, apzīmējumiem (piemēram, atrašanās vieta, GPS, pakalpojuma sniedzēji, laivu veidi, iepriekš piesakot, utt.) atbilstoši iesniegtajai informācijai.

1. **Drukas tehniskie parametri:** 
   1. Buklets – Daugavas upei:

* **Izmērs atlocītā veidā:** 816 × 210 mm;
* **Izmērs salocītā veidā:** 102 × 210 mm (locījums uz 8 paneļiem – akordeona stilā);
* **Druka:** 4+4 (pilnkrāsu abpusēja druka – CMYK);
* **Materiāls:** Polyart, 75 mikroni (ūdensizturīgs un izturīgs pret plīsumiem sintētiskais papīrs)
* **Apjoms:** 13 5000 gb – no tiem 4500 gb. – LV; 4500 gb. – LT un 4500 gb. – ENG.
  1. Buklets –Susejas un Mēmeles upēm:
* **Izmērs atlocītā veidā:** 918 × 210 mm;
* **Izmērs salocītā veidā:** 102 × 210 mm (locījums uz 9 paneļiem – akordeona stilā);
* **Druka:** 4+4 (pilnkrāsu abpusēja druka – CMYK);
* **Materiāls:** Polyart, 75 mikroni. (ūdensizturīgs un izturīgs pret plīsumiem sintētiskais papīrs)
* **Apjoms:** 3000 gb. – no tiem 1000 gb. – LV; no tiem 1000 gb. – LT un 1000 gb. – ENG.

1. **Papildus nosacījumi.**
   1. Dizainu izveides metodika – Pasūtītājs iesniedz sagatavotu Kartes saturu un informāciju. Pamatojoties uz minēto informāciju, Izpildītājs sagatavo vismaz 2 dizaina variantus. Pasūtītājs izvēlas vienu no Izpildītāja izstrādātajiem dizaina variantiem, ko Izpildītājs, nepieciešamības gadījumā un pēc Pasūtītāja pieprasījuma, pilnveido;
   2. Kartes maketu izstrādes laikā informācija (makets, teksts, fotogrāfijas) var tikt vairākkārtēji precizēti, mainīti un papildināti;
   3. Izpildītājs veic Kartes maketēšanu atbilstoši Pasūtītāja izvēlētiem un saskaņotiem dizaina priekšlikumiem;
   4. Maketos iekļaujamo informāciju visās trīs valodās (tekstus MS Word vai MS Excel formātā, fotogrāfijas vai citus vizuālos materiālus digitālā formātā) iesniedz Pasūtītājs;
   5. Izpildītājam jānodrošina maketos iekļaujamo ilustratīvo materiālu (fotoattēli, logotipi, ilustrācijas u.c.) atlase un vizuālo materiālu apstrāde un sagatavošana no Pasūtītāja iesniegtajiem materiāliem;
   6. Izpildītājs norīko atbildīgo darbinieku pasūtījumam, ar ko tiek saskaņota, plānota un vadīta pasūtījuma izpilde;
   7. Nodotie Drukas materiālu maketi pēc pieņemšanas - nodošanas akta parakstīšanas ir Pasūtītāja īpašums un Izpildītājam nav tiesību ar tiem rīkoties;
   8. Kartogrāfiskais materiāls tiek sagatavots šai konkrētajai kartei. Ja kartogrāfisko materiālu ir nepieciešams izmantot citiem iespieddarbiem, stendiem, par kartogrāfiskā materiāla izmantošanu un lietošanas tiesībām jāsazinās ar kartogrāfiskā materiāla sagatavotājiem;
   9. Visi izdrukātie materiāli piegādājami uz Pasūtītāja norādīto adresi.
   10. Lai ievērotu Eiropas Savienības fondu publicitātes un vizuālās identitātes prasības, sagatavojot dokumentus, jāizmanto Interreg VI-A Latvijas-Lietuvas programmas 2021.-2027.gadam publicitātes vadlīnijas(https://latlit.eu/wp-content/uploads/2024/04/LATLIT-Communication-Guidelines-version-1.pdf ).
2. **Pielikums – *Pieteikums un finanšu piedāvājums***

**PIETEIKUMS UN FINANŠU PIEDĀVĀJUMS**

Par piedalīšanos cenu aptaujā

**Laivošanas maršrutu kartogrāfiskā materiāla un bukletu izstrāde, druka un piegāde**

**projektā “Ilgtspējīga ūdens tūrisma veicināšana Lietuvas-Latvijas pārrobežu reģionā, iesaistot vietējos uzņēmējus un kopienas” (WaterTour) LL-00134.**

|  |  |
| --- | --- |
| Pretendenta nosaukums |  |
| Reģistrācijas numurs |  |
| Pretendents **ir/nav** PVN maksātājs |  |
| Juridiskā adrese |  |
| Tālrunis, e-pasts |  |
| Bankas rekvizīti |  |
| Amatpersona (līguma noslēgšanai)  (ieņemamais amats, vārds, uzvārds) |  |

Pretendents \_\_\_\_\_\_\_\_\_\_\_\_\_\_\_\_\_\_\_\_\_\_\_ piedāvā veikt laivošanas maršrutu kartogrāfiskā materiāla un bukletu izstrādi, druku un piegādisaskaņā ar visām Cenu aptaujā, identifikācijas Nr. ANP/2.1.8/25/17 minētajām prasībām.

**FINANŠU PIEDĀVĀJUMS**

|  |  |  |  |
| --- | --- | --- | --- |
| Nr.p.k | Pozīcija | Nodevums | Summa (EUR) bez PVN |
| 1. | Kartogrāfiskā materiāla un bukletu sagatavošana un druka | Izgatavotie bukleti atbilstoši tehniskajai specifikācijai, kā arī bukletu maketi atbilstoši tehniskajai specifikācijai. |  |
|  | | Summa (EUR) ar PVN |  |

1. Pretendents apņemas (ja tiek atzīts par uzvarētāju) slēgt līgumu un izpildīt visus līguma noteikumus.

2. Pretendents apliecina, ka visas iesniegtās ziņas ir patiesas.

3. Pretendents apliecina, ka piedāvātajā cenā ir iekļautas visas izmaksas, gan uzskaitītās, gan neuzskaitītās un ir adekvāta, lai veiktu piegādi atbilstoši tehniskajai specifikācijai. Ja Pretendenta piedāvājums neatbilst šai instrukcijai un Tehniskajai specifikācijai vai Latvijas Republikā spēkā esošajiem normatīvajiem aktiem, Pretendenta piedāvājums var tikt noraidīts.

4. Pretendents apliecina, ka piedāvātā līgumcena līguma izpildes laikā nemainīsies.

Pretendenta pārstāvis \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(amats, paraksts, vārds, uzvārds)